Document ID: 31996R0347

31996R0347
L 049/7
JURNALUL OFÍCIAL AL UNIUNII EUROPENE
REGULAMENTUL (CE) NR. 347/96 AL COMISIEI
din 27 februarie 1996
de instituire a unui sistem de raportare rapidă cu privire la punerea în liberă circulație a somonului în cadrul Comunității Europene
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3759/92 al Consiliului din 17 decembrie 1992 privind organizarea comună a pieței în sectorul produselor pescărești și de acvacultură (1), astfel cum a fost modificată ultima dată prin Regulamentul (CE) nr. 3318/94 (2), în special articolul 30,
întrucât, din octombrie 1995, prețul somonului pus în liberă circulație în cadrul Comunității a scăzut drastic, provocând perturbări ale pieței capabile să pună sub semnul întrebării obiectivele articolul 39 din Tratatul CE; întrucât Regulamentul (CE) nr. 2907/95 al Comisiei (3) care condiționează punerea în circulație a somonului provenind din SEE de respectarea unui plafon minim de preț, destinat restabilizării pieței Uniunii Europene, a intrat în vigoare la 16 decembrie 1995;
întrucât, astfel încât Comisia să poată supraveghea efectele Regulamentului (CE) nr. 2907/95 și pentru a permite luarea fără întârziere a unor măsuri suplimentare dacă sunt necesare, trebuie introdus un sistem de raportare rapidă a condițiilor de import al somonului;
întrucât măsurile prevăzute de prezentul regulament sunt în conformitate cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
(1) Statele membre informează Comisia cu privire la greutatea și valoarea declarată în vamă, exprimată în moneda statului membru respectiv, a produselor enumerate în anexă, puse în liberă circulație. Aceste informații se furnizează pe categorii de cod CN, precum și în funcție de ziua acceptării declarației de import, de țara de origine și de cea de proveniență.
(2) Pentru produsele puse în liberă circulație între prima și cea de-a 15-a zi a lunii, notificarea se trimite la data de 25 a lunii sau în prima zi lucrătoare următoare acesteia, iar pentru produsele puse în liberă circulație între ziua de 16 a lunii și ultima zi din lună, la data de 10 a lunii următoare sau în prima zi lucrătoare următoare acesteia. Notificarea se trimite Comisiei prin fax: conform modelului furnizat de Comisie. Informațiile care trebuie transmise se pot trimite pe suport magnetic destinat prelucrării informatice într-un format care se va conveni cu Comisia.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 februarie 1996.

Labels: 12
3
6